Etäkoulu Kulkuri

Etäkoulu Kulkuri, vuoteen 2011 Ulkosuomalaisten lasten kotiperuskoulu, on vuonna 1975 perustettu ulkomailla asuvien suomalaisten lasten ja nuorten verkkokoulu. Koulua ylläpitää Kansanvalistusseura opetus- ja kulttuuriministeriön toimeksiannosta. Kulkurissa voi etäopiskella Suomen peruskouluaineita kaikkialla maailmassa. Koulussa voi opiskella kaikkia alakoulun lukuaineita ja yläkoulun pakollisia aineita. Koulun toiminta rahoitetaan kurssimaksuilla sekä opetus- ja kulttuuriministeriön tuella.

Vuonna 2025 oppilaita oli noin 500 ympäri maailman,Opiskelu Kulkurissa Kulkurikoulu.fi, viitattu 27.2.2025 esimerkiksi Perussa, Indonesiassa, Isossa-Britanniassa ja Jordaniassa. Suurten aikaerojen vuoksi opettajat tarjoavat opetusta myös iltaisin tai viikonloppuisin.

Suurin osa oppilaista käy asuinmaassaan paikallista tai kansainvälistä koulua ja suorittaa Kulkurissa niitä aineita, joita ulkomailla ei voi opiskella. Useimmat oppilaat opiskelevat ainakin äidinkieltä, mikä onkin erittäin merkittävää heidän kielitaitonsa säilymisen ja kehittymisen kannalta.

Opintoja voi suorittaa verkon kautta.Kulkurin historia Kulkurikoulu.fi, viitattu 27.2.2025 Valtaosa opiskelusta suoritetaan itsenäisesti Canvas-oppimisympäristössä. Oppilaalla on etäopettajan lisäksi lähiohjaaja, usein oma vanhempi tai perheen au pair. Opettajat kommunikoivat opiskelun sujumisesta ohjaajan kanssa. Itsenäisen opiskelun lisäksi jokaisella kurssilla järjestetään neljä kertaa vuodessa nettitunteja, joihin on suunniteltu pelillisiä ja muita vuorovaikutusta sisältäviä toimintoja oppiaineeseen liittyen. Tunneilla voidaan esimerkiksi pelata Aliasta tai piirtää Zoom-ohjelman näytölle. Nettitunnille osallistuu kerrallaan vain muutamia lapsia, jolloin he kaikki pääsevät ääneen ja tutustuvat helpommin toisiinsa.

Opettajina toimii suomalaisia opettajia.Opiskelu Kulkurissa Kulkurikoulu.fi, viitattu 27.2.2025 Ulkosuomalaisten lasten kotiperuskoulun päätoimipaikka on Helsingissä.

Koulu tarjoaa opetusta myös ruotsiksi. Koulun ruotsinkielinen nimi on Nomadskolan.

Lähteet

Aiheesta muualla
 Etäkoulu Kulkurin kotisivut
 Nomadskolan 

Luokka:Peruskoulu